Iste articlo ye sobre una cinta de comedia romantica estausunidense de l'anyo 2009; ta atros usos, se veiga The Proposal.

The Proposal (títol orichinal en anglés, en aragonés A propuesta, enguerada en Aragón con o títol en castellano de La proposición, en aragonés A proposición) ye una cinta de cine estausunidense de l'anyo 2009, una comedia romantica dirichida por Anne Fletcher seguntes un guión orichinal de Peter Chiarelli, Roberto Orci y Alex Kurtzman (istos dos zaguers, no acreditaus), con una dirección de fotografía d'Oliver Stapleton, una Banda Sonora Orichinal d'Aaron Zigman y una producción cinematografica de David Hoberman y Todd Lieberman ta las productoras Touchstone Pictures, Kurtzman/Orci Productions y Mandeville Films. En l'elenco d'a cinta participan en os suyos papels principals os actors Sandra Bullock, Ryan Reynolds, Malin Åkerman, Craig T. Nelson, Mary Steenburgen y Betty White.

The Proposal s'ambienta en epoca actual d'a cinta (2009) en a ciudat de Nueva York y en l'estau d'Alaska y conta la historia d'una exitosa executiva canadiense en una editorial de Nueva York a qui li deniegan la renovasción d'o suyo permiso de residencia en Estaus Unius y, dabant d'a menaza d'estar deportada d'o país, convence a lo suyo asistent ta fer una voda y evitar asinas perder lo suyo treballo. As escenas d'a cinta se filmoron en a ciudat de Nueva York (en o barrio de Lower Manhattan), en Massachusetts (Boston, Rockport, Manchester-by-the-Sea, Gloucester y cabo Ann) y en Los Angeles en California. Con un important exito de taquilla, la cinta recibiño cuantos premios y nominacions, en destacando una nominación a los Premios Globos d'Oro en a suya 67ena edición a la Millor Actriz de Comedia u Musical ta Sandra Bullock.

Elenco
{|class="wikitable sortable" style="font-size: 90%;"
|-
! style="background:#ABD2D0;" | Actor
! style="background:#ABD2D0;" | Papel
! style="background:#ABD2D0;" | Notas
|-
|
| ''|
|}

Se veiga tamién
Cine en 2009.
Cintas de 2009.
The Proposal (cinta de 2009)